Source: https://zch.ro/l4-csm-ceahlaul-bradu-cimentul-si-victoria-calificate-in-play-off/
Timestamp: 2020-07-16 12:38:44+00:00

Document:
L4 CSM Ceahlăul, Bradu, Cimentul şi Victoria - calificate în play-off - NEAMȚ
Acasă NEAMȚ L4 CSM Ceahlăul, Bradu, Cimentul şi Victoria – calificate în play-off
L4 CSM Ceahlăul, Bradu, Cimentul şi Victoria – calificate în play-off
CSM Ceahlăul Piatra Neamţ, Bradu Borca, Cimentul Bicaz şi Victoria Horia s-au calificat în play-off, cu o etapă înaintea încheierii sezonului regulat. Victoria Horia a învins Speranţa Răuceşti, miercuri, 25 aprilie, în cea mai importantă partidă a etapei a XIV-a a Ligii a IV-a. Formaţia lui Bogdan Găucan a câştigat cu 1-0 (0-0), prin golul marcat de Stângaciu şi a obţinut o calificare nesperată în faza play-off-ului.
“Meciul a fost cum ne-am aşteptat, din cauza terenului. Am avut şi două bare şi un gol anulat. Felicit echipele calificate în play-off şi le urez succes”, a precizat Daniel Zavate, antrenorul formaţiei Speranţa Răuceşti.
Într-un meci crucial pentru configuraţia finală a play-off-ului, Cimentul Bicaz a “defilat” cu Moldova Cordun, scor 6-0, şi s-a calificat, de asemenea, în play-off. Au marcat: Harbuzaru (3), Bălăjel (2) şi Vlaicu. “A fost un meci important pentru noi, pe care am reuşit să-l câştigăm. Cordunul a jucat cu ambiţie şi, mai ales în prima repriză, ne-a pus probleme. Am reuşit însă să ne impunem şi să ne asigurăm un loc în play-off. Mă bucur foarte mult pentru această performanţă şi ţin să mulţumesc jucătorilor pentru tot. Vom încerca să jucăm cât mai bine şi să ne bucurăm de fotbal”, a declarat Cristian Luca, principalul Cimentului Bicaz.
Într-o altă partidă, CSM Ceahlăul Piatra Neamţ, formaţie deja calificată în play-off, a învins, pe teren propriu, Voinţa Ion Creangă, cu scorul de 4-0 (3-0). Au marcat: Mateiciuc (2), Andreş şi Pîntea. “A fost un joc dominat clar de echipa noastră, ne-am creat multe ocazii de a marca. Am trecut cu bine peste eșecul de la Răucești și mergem la Horia cu gândul doar la victorie!”, a menţionat Gabriel Rădulescu, antrenorul principal al CSM Ceahlăul.
Partida Bradu Borca-Steel-Man Târgu Neamţ, scor 3-0, s-a decis la “masa verde”. Şi Bradu Borca era deja calificată pentru play-off.
1 CSM CEAHLĂUL 15 13 1 1 63-10 40 +16
Ultima etapă programează duminică, 29 aprilie, de la ora 11:00, partidele: Voinţa Ion Creangă-Bradu Borca, Moldova Cordun-Speranţa Răuceşti şi Victoria Horia-CSM Ceahlăul Piatra Neamţ. Steel-Man Târgu Neamţ-Cimentul Bicaz, scor 0-3, este stabilit la “masa verde”. Unica miză a ultimei runde este stabilirea diferenţei de punctaj dintre primele două clasate, o distanţă prea mare a liderei la zi putând să reducă la minim atractivitatea play-off-ului.
Conform desfăşurătorului AJF Neamţ, play-off-ul se va derula pe 6, 13, 20, 27 şi 30 mai, ultima rundă fiind programată pe 3 iunie. Câştigătoarea play-off-ului va disputa un meci de baraj pentru promovarea în Liga a III-a cu reprezentanta judeţului Iaşi. (M. CONSTANTINESCU, FOTO: Speranţa Răuceşti)
Articolul precedentÎn șoc hemoragic, după accident pe ogor
Articolul următorMinistrul Apărării Naționale a vizitat Stațiunea Bălțătești

References: CSM 
 CSM 
 CSM 

CSM 
 CSM 
 CSM 
 CSM